《和子瞻玉盘盂二首〈东武苏莒公家园中千叶白》
宋代·苏辙

千叶团团一尺余，扬州绝品旧应无。
赏传莒国迁钟虡，移忆胡僧置钵盂。
丛底留连倾凿落，瓶中捧拥照浮屠。
强将绛蜡封红萼，憔悴无言损玉肤。
故相林亭父老知，出群草木尚何疑。
无多产业残花药，几许功名旧鼎彝。
丰艳不知人世别，佳名新换使君诗。
明年会看花尤好，剥尽浮苞养一枝。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。